ગઢડા: રાહુલ ગાંધીએ ગઈકાલે સોમનાથ મંદિરે દર્શન કર્યા બાદ નોન હિંદુઓ માટેની ડાયરીમાં કરેલી નોંધ પછી ભાજપે આ મુદ્દાને ભારે ચગાવ્યો છે. સોશયલ મીડિયા પર પણ આ મુદ્દે ચર્ચા જાગી છે. ભાજપના હુમલાને કાઉન્ટર કરવા કોંગ્રેસ દ્વારા પણ સ્પષ્ટતા કરવામાં આવી હતી કે, રાહુલ ગાંધી જનોઈધારી હિંદુ છે. આ સમગ્ર વિવાદ વચ્ચે બોટાદના ગઢડા સ્વામિનારાયણ મંદિરના સંત એસ પી સ્વામીએ મોટું નિવેદન આપ્યું છે. તેમણે કહ્યું કે, કોઈ વ્યક્તિ હિંદુ છે કે નહીં, તે નક્કી કરવાનું કામ કોઈ પાર્ટીનું નથી.